यस्तो अवस्थामा चौथो अङ्गकारुपमा रहेको मिडिया जगतले राजनीतिक समाधान र द्वन्द्व कम गर्ने किसिमका सामाग्रीहरु प्रस्तुत गरेर शान्तिको प्रयास गर्नुपर्ने हो । अझै पनि नेपाली मिडियाका समाचार प्रस्तुती शैली र संरचना हेर्दा मुलुकमा थप भयानक द्वन्द्वको सम्भावना रहेको प्रतित हुन्छ । भयानक, डरलाग्दा, चर्का, तीखा एवं संसयपूर्ण शव्दहरुको प्रयोग गरिएमात्र गतिलो पत्रकारिता हुने भ्रम नेपाली मिडिया जगतमा परेको छ ।
